Prezidentské voľby v USA v roku 2008

náhľad|Výsledky volieb v jednotlivých okresoch, Obama modrou a McCain červenou farbou.
**Prezidentské voľby v Spojených štátov amerických v roku 2008** boli v poradí 56. nepriame prezidentské voľby v USA. Konali sa v utorok 4. novembra 2008. Hlavnými kandidátmi boli Barack Obama a John McCain. Demokrat Barack Obama, predtým senátor z Illinois a Joe Biden, predtým senátor z Delaware, porazili republikánov, Johna McCaina, senátora z Arizony, a Sarah Palin, guvernérku Aljašky. Obama sa tak stal 44. prezidentom Spojených štatov a Biden 47. viceprezidentom Spojených štátov. Obama sa stal prvým Afroameričanom, ktorý bol kedy zvolený do prezidentského úradu. Republikánsky prezident George W. Bush nebol oprávnený pokračovať v treťom volebnom období, z dôvodu limitov volebného obdobia stanovených v 22. dodatku ústavy. 

Počiatočné kampane sa výrazne sústredili na vojnu v Iraku a Bushovu neobľúbenosť. McCain podporoval vojnu v Iraku, zatiaľ čo Obama proti nej ostro vystupoval. Bush podporil McCaina. Obama viedol kampaň na tému „Washington sa musí zmeniť“, zatiaľ čo McCain zdôrazňoval svoje skúsenosti. Kampaň bola silne ovplyvnená nástupom veľkej recesie, ktorá vyvrcholila v septembri 2008.

Obama bol uvedený do funkcie prezidenta na 56. inaugurácii 20. januára 2009, kedy zložil prísahu v Kapitole Spojených štátov vo Washingtone D.C.. Inaugurácia mala rekordnú účasť zo všetkých udalostí konaných v meste. Znamenala začiatok prvého funkčného obdobia Baracka Obamu vo funkcii prezidenta a Joea Bidena ako viceprezidenta. Na základe kombinovaného počtu návštevnosti, sledovanosti televízie a internetového prenosu to bola jedna z najsledovanejších svetových udalostí.

## Nominácie

### Demokratická strana
#### Nominovaný

#### Bez nominácie
* Hillary Clintonová, senátorka za štát New York
* John Edwards, bývalý senátor za štát Severná Karolína a neúspešný kandidát na post viceprezidenta v roku 2004

Podľa 22. dodatku Ústavy bývalý prezident George W. Bush nemohol kandidovať v treťom volebnom období.

### Republikánska strana
#### Nominovaný

#### Bez nominácie
* Mitt Romney, bývalý guvernér štátu Massachusetts
* Mike Huckabee, bývalý guvernér štátu Arkansas
* Rudy Giuliani, bývalý starosta mesta New York
* Ron Paul, člen Kongresu a neúspešný kandidát v roku 1988
* Fred Thompson, bývalý senátor za štát Tennessee
* Duncan Hunter, člen Snemovne reprezentantov za štát Kalifornia
* Tom Tancredo, člen Snemovne reprezentantov za štát Colorado

### Ďalší kandidáti
Vo všetkých 50 štátoch (a Federálnom dištrikte Kolumbia) kandidovali len John McCain a Barack Obama.
Ďalší kandidáti kandidovali len v niektorých štátoch:
* nezávislý kandidát v 46 štátoch:
** Ralph Nader, neúspešný kandidát na prezidenta v rokoch 2004, 2000 a 1996
* za Libertariánsku stranu v 45 štátoch:
** Bob Barr, bývalý člen Snemovne reprezentantov za  Georgiu
* za Konštitučnú stranu v 37 štátoch:
** Chuck Baldwin, neúspešný kandidát na viceprezidenta v roku 2004
* za Stranu Zelených v 32 štátoch:
** Cynthia McKinneyová, bývalá členka Snemovne reprezentantov za Georgiu 
* a ďalších 251 kandidátov 

## Výsledky volieb
thumb|Výsledky podľa counties

## Referencie


## Zdroj

2008
Kategória:2008 v USA